🫀Ziua Mondială a Inimii 2025

Parcul Lumea Copiilor, Sector 4, București

Data: 28 Septembrie 2025

09:30 – 13:00 | Intrare liberă

Universitatea de Medicină și Farmacie „Carol Davila” din București, împreună cu Fundația Română a Inimii, Fundația „Împreună pentru Educație și Sănătate” și Primăria Sectorului 4, organizează un eveniment dedicat Zilei Mondiale a Inimii – o zi în care prevenția, educația și solidaritatea se întâlnesc pentru sănătatea cardiovasculară a comunității.

Invităm întreaga comunitate academică UMFCD – studenți, rezidenți, cadre didactice, cercetători și conducerea universității, să fie prezenți alături de locuitorii Sectorului 4 și de toți cei care își doresc să trăiască sănătos.

Participarea noastră, ca medici și viitori medici, alături de pacienți și comunitate, este un exemplu concret că prevenția salvează vieți.

Programul zilei

09:30 – 10:00 | Deschiderea oficială
Discursuri inaugurale & materiale educaționale

10:00 – 10:30 | „Crosul Inimii”
Cros popular cu participare liberă
Muzică și atmosferă de sărbătoare
Diplome pentru toți participanții

10:30 – 12:30 | Activități simultane
Screening cardiovascular gratuit (tensiune arterială, IMC, consiliere nutrițională)
Workshop-uri practice de resuscitare cardio-respiratorie (BLS)
Prezentări interactive susținute de studenți și medici rezidenți

12:30 – 13:00 | Închidere și concluzii
Mesaje inspiraționale pentru un stil de viață sănătos
Mulțumiri și fotografii oficiale

Organizatori

Fundația Română a Inimii (FRI)

Universitatea de Medicină și Farmacie „Carol Davila” din București (UMFCD)

Fundația „Împreună pentru Educație și Sănătate” (FIES)

Primăria Sectorului 4

Vă așteptăm alături de noi!
Ziua Mondială a Inimii este o ocazie unică de a aduce împreună lumea academică, pacienții și comunitatea locală pentru a promova prevenția și sănătatea cardiovasculară. Împreună, putem transforma această zi într-un reper de solidaritate și responsabilitate față de sănătate.

Articolul 🫀Ziua Mondială a Inimii 2025 apare prima dată în umfcd.